Eliška Pešková

Eliška Pešková, jaiotzez Elisabeth Peschke, (Praga, 1833ko uztailaren 1a – ibidem, 1895eko maiatzaren 23a) txekiar aktore eta antzerkigilea izan zen.

 Bizitza 
Pragako Platnéřská kaleko tabernari baten familiatik zetorren. Aita alemaniarra zuen, Wrocławen jaio eta Pragara joan zena, eta ama, berriz, txekiarra. Matylda Pešková irakasle eta itzultzailearen ahizpa zen. Hamalau urterekin antzerki klaseak hartzen hasi zen Nina Herbstová aktorearekin eta geroago San Nikolas antzokiko taldeko kide bilakatu zen, oraindik Elisabeth Peschke bezala. 1849an lehen aldiz Pragan antzeztu zuen alemanez, arrakasta handia lortuz. Gero Teplicen aritu zen, baina urte berean Josef Kajetán Tylek Pragara gonbidatu zuen eta txekieraz irakatsi zion antzerki-hizkera. 1849an, bere lehen txekierazko paperean agertu zen eszenatokian, jada Eliška Pešková izena erabiliz. 

1850ean, Pavel Švanda ze Semčic antzerki-aktore ezagunarekin ezkondu eta bere antzerki konpainian antzezten hasi zen. 1870ean emanaldi bat galdtzeagatik Josef Jiří Kolár zuzendari nagusiarekin desadostasuna izan zuen eta antzokitik kanporatu zuten. Harrezkero Švanda antzokian jardun zuen. Hogei bat antzezlan ere idatzi zituen, gehienbat beste idazlanen dramatizazioak. Gainera, 600 bat antzezlan itzuli omen zituen frantsesetik eta alemanetik.

 Erreferentziak 

 Kanpo estekak 

Kategoria:Austria-Hungariako Inperioko jendea
Kategoria:Pragatarrak
Kategoria:Txekiako aktoreak
Kategoria:Emakume aktoreak
Kategoria:Txekiar Errepublikako idazleak
Kategoria:Emakume antzerkigileak
Kategoria:XIX. mendeko emakume idazleak
Kategoria:Txekierazko idazleak
Kategoria:Txekiako itzultzaileak
Kategoria:Emakume itzultzaileak
Kategoria:Pragan hildakoak